L 255/38 Den Europæiske Unions Tidende 29.9.2007 RÅDETS AFGØRELSE af 28. september 2007 om opsigelse på Fællesskabets vegne af protokol nr. 3 om AVS-sukker, der findes i Lomé-konventionen AVS-EØF, samt tilhørende erklæringer til samme konvention, gengivet med samme ordlyd i protokol nr. 3, der er knyttet til bilag V til AVS-EF-partnerskabsaftalen, over for Barbados, Belize, Den Demokratiske Republik Congo, Republikken Cåte d'Ivoire, Republikken Fijiøerne, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Republikken Mozambique, Føderationen Saint Kitts and Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe (2007/627/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133 sammenholdt med traktatens artikel 300, stk. 2, første afsnit, første punktum, under henvisning til forslag fra Kommissionen, og ud fra følgende betragtninger: I henhold til protokol nr. 3 om AVS-sukker, der findes i Lomé-konventionen AVS-EØF, som blev undertegnet den 28. februar 1975, samt tilhørende erklæringer til samme konvention (sukkerprotokollen), gengivet med samme ordlyd i protokol nr. 3, der er knyttet til bilag V til partnerskabsaftalen mellem på den ene side medlem- merne af gruppen af stater i Afrika, Vestindien og Stille- havet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (AVS-EF-partnerskabsaftalen) (1), forpligter Fællesskabet sig til at købe og indføre nærmere aftalte mængder rørsukker i form af hvidt sukker eller råsukker til garanterede priser med oprindelse i AVS-staterne, som forpligter sig til at levere disse. I henhold til sukkerpro- tokollen kan den opsiges af Fællesskabet over for hver enkelt AVS-stat og af hver enkelt AVS-stat over for Fællesskabet med to års varsel. De gældende handelsbestemmelser for AVS-staterne i bilag V til AVS-EF-partnerskabsaftalen udløber den 31. december 2007. I henhold til artikel 36 i AVS-EF-part- nerskabsaftalen skal de økonomiske partnerskabsaftaler (1) EFT L 317 af 15.12.2000, s. 3. Revideret i Luxembourg den 25.6.2005 (EUT L 287 af 28.10.2005, s. 4). (ØPA'er) være det nye retsgrundlag for handel med AVS- staterne og afløse handelsordningen i AVS-EF-partner- skabsaftalen. I henhold til artikel 36, stk. 4, i AVS-EF- partnerskabsaftalen skal parterne revidere sukkerproto- kollen i forbindelse med ØPA-forhandlingerne. Den dispensation fra forpligtelserne i henhold til artikel I i GATT med hensyn til handelspræferencer til AVS- staterne i henhold til AVS-EF-partnerskabsaftalen, som Fællesskabet fik af WTO-Ministerkonferencen i Doha den 14. november 2001, udløber også den 31. december 2007. For at sikre, at importordningen for sukker kommer med i ØPA'ernes importordning, bør der træffes nødvendige foranstaltninger til at bringe sukkerprotokollen og forpligtelserne heri til ophør i tide under hensyntagen til den toårs opsigelsesfrist, der er fastsat i sukkerproto- kollen. Ordningerne i sukkerprotokollen har tjent både AVS- staternes og Fællesskabets interesser ved at garantere AVS-eksportørerne afsætning på et rentabelt marked og sikre en regelmæssig forsyning for Fællesskabets rørsuk- kerraffinaderier. Ordningerne i sukkerprotokollen kan imidlertid ikke længere opretholdes. I forbindelse med reformen af Fællesskabets sukkermarked vil Fællesskabet ikke længere garantere priserne for de europæiske sukker- producenter, da den tidligere interventionsmekanisme er ved at blive udfaset. I forbindelse med en overgang i retning af liberalisering af handelen mellem AVS-staterne og Fællesskabet kan ubegrænsede mængder ikke opretholdes sammen med pris- og mængdegarantierne i sukkerprotokollen. For de mindst udviklede lande planlægges der ubegrænset adgang for sukker som led i »alt undtagen våben«-initia- tivet (Everything but Arms (EBA)) fra og med den 1. juli 2009. Da begyndelsen af anden fase af overgangspe- rioden er fastsat til den 1. oktober 2009, bør EBA- sukkerordningen tilpasses i overensstemmelse hermed.